เดือนที่ผ่านมามีเพศสัมพันธ์กับแฟนไป4ครั้งคะ ใส่ถุงยางทุกครั้ง เช็คทุกรอบค่ะว่าถุงรั่วมั้ย 3ครั้งแรกมีก่อนมีประจำเดือนค่ะประจำเดือนมา5วันปกติค่ะ มีอาการปวดท้องปกติ คือท้องดูป่องแปลกๆค่ะ อยากถามว่าจะท้องไหมคะ
สวัสดีค่ะ หากประจำเดือนได้มาหลังจากที่มีเพศสัมพันธ์ไปแล้ว โดยมาในช่วงวันที่ที่ควรจะมา และมานาน 5 วัน ก็ถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะดังนั้น อาการท้องป่อง จึงเกิดจากสาเหตุอื่นๆ เช่น มีไขมันไปสะสมที่หน้าท้องจากการมีน้ำหนักตัวเพิ่มขึ้น หรือการไม่ได้ออกกำลังกาย หรืออาจเกิดจากมีท้องอืด ซึ่งเกิดได้หลายสาเหตุมากมาย เช่น การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม แอลกอฮอล์ ถั่ว เมล็ดธัญพืชต่างๆ เป็นต้น การมีท้องผูก โรคกระเพาะอาหารอักเสบ มีความเครียด เป็นต้นสำหรับการมีเพศสัมพันธ์หลังจากที่มีประจำเดือนมาไปแล้ว ก็จะมีโอกาสตั้งครรภ์ได้ ดังนั้น หากประจำเดือนในรอบถัดไปไม่มา ก็ควรตรวจหาการตั้งครรภ์ดูด้วยค่ะ